Neuvoston 6 päivänä joulukuuta 2001 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 21/2002 Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri)



Virallinen lehti nro C 110 E , 07/05/2002 s. 0023 - 0026



Neuvoston 6 päivänä joulukuuta 2001 vahvistama Yhteinen kanta (EY) N:o 21/2002 Euroopan parlamentin ja neuvoston direktiivin 2002/.../EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) (2002/C 110 E/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Perustamissopimuksen 14 artiklan mukaisesti on luotava alue, jolla ei ole sisäisiä rajoja ja jolla taataan tavaroiden, henkilöiden, palvelujen ja pääomien vapaa liikkuvuus. (2) Pentabromidifenyylieetterin (5-BDE) aiheuttamaa ympäristöriskiä on arvioitu olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(4) mukaisesti. Riskinarvioinnissa todettiin, että on tarpeen vähentää 5-BDE-yhdisteen ympäristölle aiheuttamaa vaaraa. Myrkyllisyyttä, ekomyrkyllisyyttä ja ympäristöä käsittelevän tiedekomitean (CSTEE) 4 päivänä helmikuuta 2000 antamassa lausunnossa vahvistettiin 5-BDE-yhdisteen arvioinnista saadut tulokset, joiden mukaan riskejä on tarpeen vähentää ympäristön suojelemiseksi. Lisäksi komitea vahvisti 19 päivänä kesäkuuta 2000 antamassaan lausunnossa huolen lasten altistumisesta 5-BDE-yhdisteelle imetyksen yhteydessä ja siitä, että äidinmaidossa havaittu 5-BDE-pitoisuuksien nousu voi johtua yhdisteen toistaiseksi tunnistamattomasta käytöstä. (3) Komissio on asetuksen (ETY) N:o 793/93 mukaisesti antanut suosituksen 5-BDE-yhdistettä koskevasta riskien rajoittamisstrategiasta, jossa säädetään yhdisteen markkinointia ja käyttöä koskevista rajoituksista ympäristölle aiheutuvien vaarojen torjumiseksi. Komissio suositteli myös, että kaikissa toimenpiteissä otettaisiin huomioon lasten altistuminen äidinmaidon kautta. (4) Terveyden ja ympäristön suojelemiseksi olisi kiellettävä 5-BDE-yhdisteen markkinoille saattaminen ja käyttö sekä 5-BDE-yhdistettä sisältävien tuotteiden markkinoille saattaminen. (5) Kaupallisesti saatavilla olevat teknisen laadun difenyylieetterit ovat sekoituksia, ja ne sisältävät molekyylejä, joissa on eri määrä bromiatomeja. Teknisen laadun oktabromidifenyylieetterissä (8-BDE) on pääasiassa 8-BDE- ja 7-BDE-yhdistettä, ja se sisältää myös 5-BDE-yhdistettä. Ihmisten terveyden ja ympäristön suojelemiseksi yli 0,1 prosenttia 5-BDE-yhdistettä sisältävän 8-BDE-yhdisteen käyttöä ei olisi enää sallittava, kun 5-BDE-yhdisteen käyttöä rajoitetaan. (6) Käytettävissä on tavanomaisia analyysimenetelmiä, esimerkiksi kaasukromatografia-massaspektrometria, joilla voidaan havaita 5-BDE-yhdiste yli 0,1 prosentin pitoisuuksina. Näillä menetelmillä voidaan erottaa toisistaan teknisen laadun 8-BDE- ja 5-BDE-yhdisteet. (7) Tätä direktiiviä sovelletaan rajoittamatta niiden yhteisön säännösten soveltamista, joilla vahvistetaan työntekijöiden suojelun vähimmäisvaatimukset, ja jotka sisältyvät toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY(5) ja siihen perustuviin erityisdirektiiveihin, erityisesti työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annettuun neuvoston direktiiviin 90/394/ETY (kuudes direktiivin 89/391/ETY 16 artiklan 1 kohdassa tarkoitettu erityisdirektiivi)(6) sekä työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä 7 päivänä huhtikuuta 1998 annettuun neuvoston direktiiviin 98/24/EY (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi)(7), OVAT ANTANEET TÄMÄN DIREKTIIVIN: 1 artikla Muutetaan direktiivin 76/769/ETY liite I tämän direktiivin liitteen mukaisesti. 2 artikla Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään ... päivänä ... kuuta ...(8). Niiden on ilmoitettava tästä komissiolle viipymättä. Niiden on sovellettava näitä säännöksiä ... päivästä ... kuuta ...(9). Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 154 E, 29.5.2001, s. 112. (2) EYVL C 193, 10.7.2001, s. 27. (3) Euroopan parlamentin lausunto, annettu 6. syyskuuta 2001 (EYVL C 72 E, 21.3.2002, s. 288), neuvoston yhteinen kanta, vahvistettu 6. joulukuuta 2001, ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 84, 5.4.1993, s. 1. (5) EYVL L 183, 29.6.1989, s. 1. (6) EYVL L 196, 26.7.1990, s. 1, direktiivi sellaisena kuin se on viimeksi muutettuna direktiivillä 1999/38/EY (EYVL L 138, 1.6.1999, s. 66). (7) EYVL L 131, 5.5.1998, s. 11. (8) 12 kuukautta tämän direktiivin voimaantulopäivästä. (9) 18 kuukautta tämän direktiivin voimaantulopäivästä. LIITE Lisätään seuraava kohta [XX] direktiivin 76/769/ETY liitteeseen I: >TAULUKON PAIKKA> NEUVOSTON PERUSTELUT I JOHDANTO 1. Komissio esitti 15. tammikuuta 2001 perustamissopimuksen 95 artiklaan perustuvan ehdotuksen direktiiviksi, joka koskee tiettyjen vaarallisten aineiden ja valmisteiden markkinoille saattamisen ja käytön rajoituksia (pentabromidifenyylieetteri)(1). 2. Euroopan parlamentti antoi lausuntonsa ensimmäisessä käsittelyssä 6. syyskuuta 2001(2). 3. Talous- ja sosiaalikomitea antoi lausuntonsa 25. huhtikuuta 2001(3). 4. Neuvosto vahvisti 6. joulukuuta 2001 yhteisen kantansa perustamissopimuksen 251 artiklan mukaisesti. II TARKOITUS Komission ehdotuksen tarkoituksena on kieltää pentabromidifenyylieetteriä (5-BDE) sisältävien tuotteiden käyttö ja markkinoille saattaminen. III Yhteisen kannan erittely 1. Ehdotusta on käsitelty neuvostossa vuoden 2001 alusta lähtien. Neuvoston yhteinen kanta vastaa pääpiirteissään komission muutettua ehdotusta. Neuvosto on hyväksynyt sellaisenaan yhden ja osittain yhden Euroopan parlamentin ehdottaman tarkistuksen. 2. Neuvosto suhtautui myönteisesti tarkistukseen 5, jonka tarkoituksena on poistaa poikkeusjärjestely, joka koskee oktabromidifenyylieetteriä (8-BDE), joka sisältää vähemmän kuin 5 prosenttia 5-BDE:tä. 3. Neuvosto hyväksyi osittain tarkistuksen 2, jonka mukaan yli 0,1 % 5-BDE:tä sisältävän 8-BDE:n käyttö on kiellettävä heti, kun 5-BDE:n käytölle asetetaan rajoituksia. 4. Neuvosto ei katso aiheelliseksi tarkastella direktiivin soveltamisalan laajentamista koskemaan oktabromidifenyylieetteriä (8-BDE) ja dekabromidifenyylieetteriä (10-BDE), ennen kuin niiden riskinarviointi on saatu päätökseen. Tämän vuoksi neuvosto hylkäsi tarkistukset 1, 3, 6, 15, 16 sekä osittain tarkistuksen 2. 5. Neuvosto hylkäsi myös tarkistuksen 4, joka koskee riskinarviointia ja riskinhallintaa koskevia menettelyjä, sillä neuvosto katsoo, ettei tarkistus kuulu direktiivin soveltamisalaan. IV PÄÄTELMÄ Hyväksyttyään Euroopan parlamentin tarkistukset, jotka vahvistavat 5-BDE:tä koskevia säännöksiä, neuvosto katsoo löytäneensä tasapainoisen ratkaisun, jossa otetaan huomioon riskinarviointimenettelyt ja joka takaa ihmisten terveyden ja ympäristön suojelun korkean tason. (1) EYVL C 154 E, 29.5.2001, s. 112. (2) EYVL C 72 E, 21.3.2002, S. 288. (3) EYVL C 193, 10.7.2001, s. 27.